**Eötvös Loránd Tudományegyetem Bölcsészettudományi Kar HALLGATÓI ÖNKORMÁNYZAT**

1088 Budapest, Múzeum krt. 4/H

Tel.: (36-1) 485-5234, Fax:(36-1)485-5234

E-mail: titkarsag@btkhok.elte.hu

# Eötvös Loránd University Faculty of Humanities

**STUDENTS’ UNION**

1088 Budapest, Múzeum krt. 4/H Tel.: (36-1) 485-5234, Fax: (36-1)485-5234

E-mail: titkarsag@btkhok.elte.hu

**PÁLYÁZATI FELHÍVÁS TANKÖRVEZETŐI PÁLYÁZAT ELNYERÉSÉHEZ**

**2021/2022 TAVASZI FÉLÉVRE**

Leadási határidő: **2022. február 18., 12 óra** Leadás helye: **tanulmanyi@btkhok.elte.hu**Email tárgya: **Tankörvezetői pályázat - név**

KÉRJÜK, HOGY FIGYELMESEN OLVASSA EL AZ ALÁBBI SZÖVEGET A TANKÖRVEZETŐI STÁTUSZRÓL!

# A pályázat célja:

Az ELTE BTK HÖK Tankörvezetői Pályázatának célja a tanköri munka elősegítése és a tanulmányi eredmények javulása. A kiírás olyan hallgatóknak szól, akik szívesen segítenék hallgatótársaikat a nehézségeket okozó tárgyak teljesítésében. A tankörök csoportmunka jelleggel működnének, ahol a jelentkezők a tankörvezetők segítségével tudnak felkészülni az írásbeli vagy szóbeli számonkérések anyagából.

# Pályázók köre:

A pályázaton részt vehet az ELTE BTK minden alapképzésben, mesterképzésben, osztatlan képzésben, doktori képzésben aktív hallgatói jogviszonnyal rendelkező hallgatója, akinek a megpályázott tárgy érdemjegye legalább jó (4).



Ezeken az órákon kívül is indítható tankör, amennyiben van rá igény. Ebben az esetben a pályázat leadásakor kérjük, nyújtsa be a tankörre jelentkezők névsorát.

# A tankörvezető feladatai:

* felkészülés a tankörökre
* tanulásszervezés - a tankörök megtartása
* félévente legalább 10 alkalommal tantárgyanként
* jelenléti ívek kezelése - tanulmányi kérdések megválaszolása

**Juttatások**: a minimum 10 tankör esetén összesen nettó 70.000 Ft ösztöndíj.

# Csatolandó dokumentumok:

* jelentkezési lap (a pályázati kiírás mellett találod a honalpon)
* szakmai önéletrajz (opcionálisan tudományos, illetve versenyeredmények, publikációs jegyzék)
* motivációs levél
* egy oktatói ajánlás
* az eddig lezárt félévek indexsorait a Tanulmányi Hivatal által hitelesítve
* az első három óra vázlata a használni kívánt platform megadásával

# Formai követelmények:

A pályázónak maximum egyoldalas motivációs levelet kell benyújtania. A motivációs levélnek tartalmaznia kell, hogy a pályázó miért foglalkozna szívesen tanulmányi segítségnyújtással. Ha van gyakorlati tapasztalata ezen a területen, akkor annak rövid ismertetése. Indoklása, hogy miért lenne alkalmas a feladatra. A motivációs levélnek tartalmaznia kell azt is, hogy milyen tantárgyakból vállal felkészítést a pályázó. Az óravázlat ideális esetben óránként kb. egy oldal terjedelmű.

# Az elbírálás szempontjai:

* alapvető kritérium a hiánytalanul benyújtott pályázati anyag
* korrepetálást kérő hallgatói igényeknek megfelelés
* beküldött pályázati anyag tartalma
* a pályázat bírálását a BTK HÖK elnöke, a Tanulmányi Bizottság, valamint egy az adott kurzust tartó oktató végzi

# Kapcsolódó információ:

* A határidő jogvesztő! A határidő után beérkezett pályázatokat a Tanulmányi Bizottság érdemi elbírálás nélkül visszautasítja!
* Az ösztöndíjban az a pályázó részesülhet, aki a pályázat benyújtásának félévében rendszeresen megtartja a vállalt alkalmakat és ezt igazolni tudja a jelenléti ívekkel, valamint az előre elküldött óravázlatokkal.
* Az ösztöndíj elnyerésének feltétele, hogy a pályázó által vállalt tantárgyból érkezzen korrepetálási igény az Egyetemen minimum 15 hallgatótól. Hallgatói igény hiányában a pályázatot nem lehet pozitívan elbírálni. Ebben az esetben a pályázó beleegyezésével pályázatát a HÖK megőrzi, beérkező igény esetén a pályázóval felveszi a kapcsolatot.
* A motivációs levélnek tartalmaznia kell, hogy milyen tantárgy(ak)ból vállal tanulmányi segítségnyújtást a pályázó.
* A tanköröket távolléti oktatásra való átállás esetén is köteles a pályázó megtartani. Amennyiben a félév során a Kar megváltoztatja az oktatás formáját (távolléti-jelenléti, jelenléti távolléti), akkor a tankörök is kötelesek követni ezt az átállást.

**Pályázaton ösztöndíj elnyerésére jogosultak** körébe azon hallgatók tartoznak, akiknek a Bölcsészettudományi kar az alapkara, illetve, akik államilag támogatott nappali képzésben vesznek részt.